CELEX: 32021D0076
Language: lt
Date: 2021-01-26 00:00:00
Title: Komisijos įgyvendinimo sprendimas (ES) 2021/76 2021 m. sausio 26 d. dėl darniųjų liftų ir liftų saugos komponentų standartų, parengtų siekiant užtikrinti Europos Parlamento ir Tarybos direktyvos 2014/33/ES įgyvendinimą (Tekstas svarbus EEE)

2021 1 27   
               
               
                  LT
               
               
                  Europos Sąjungos oficialusis leidinys
               
               
                  L 27/20
               
            
         KOMISIJOS ĮGYVENDINIMO SPRENDIMAS (ES) 2021/76
         2021 m. sausio 26 d.
         dėl darniųjų liftų ir liftų saugos komponentų standartų, parengtų siekiant užtikrinti Europos Parlamento ir Tarybos direktyvos 2014/33/ES įgyvendinimą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/33/ES (2) 14 straipsniu, daroma prielaida, kad liftai ir liftų saugos komponentai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka tos direktyvos I priede nustatytus esminius sveikatos ir saugos reikalavimus, kuriuos apima tie standartai ar jų dalys;
                  
               
                     (2)
                  
                  
                     Komisijos įgyvendinimo sprendimu C(2016) 5884 (3) Komisija paprašė CEN parengti ir peržiūrėti darniuosius standartus siekiant užtikrinti Direktyvos 2014/33/ES įgyvendinimą ir užtikrinti, kad jie toliau atitiktų visuotinai pripažintą technikos pažangos lygį ir tokiu būdu atitiktų Direktyvos 2014/33/ES I priede nustatytus esminius sveikatos apsaugos ir saugos reikalavimus ir, kai tinkama, Europos Parlamento ir Tarybos direktyvos 2006/42/EB (4) I priede nustatytus esminius sveikatos ir saugos reikalavimus, kaip nustatyta Direktyvos 2014/33/ES I priedo 1.1 punkte;
                  
               
                     (3)
                  
                  
                     remdamasis Įgyvendinimo sprendime C(2016) 5884 pateiktu prašymu, CEN peržiūrėjo darniuosius standartus EN 81-20:2014 ir EN 81-50:2014, kurių nuorodos paskelbtos Komisijos komunikatu 2016/C 293/05 (5), siekdamas suderinti jas su Direktyvos 2014/33/ES teisine sistema ir padidinti tų standartų teisinį tikrumą ir aiškumą, be kita ko, parengti tikslesnį ZA priedą ir nustatyti normines nuorodas su datomis. Todėl buvo priimtas darnusis standartas EN 81-20:2020 dėl keleivinių ir krovininių liftų konstravimo ir įrengimo bendrųjų saugos reikalavimų ir darnusis standartas EN 81-50:2020 dėl liftų ir liftų komponentų projektavimo taisyklių, skaičiavimų, tyrimų ir bandymų. Atlikus darniųjų standartų EN 81-20:2014 ir EN 81-50:2014 peržiūrą, neatlikta jokių esminių techninių pakeitimų;
                  
               
                     (4)
                  
                  
                     Komisija kartu su CEN įvertino, ar darnieji standartai EN 81-20:2020 ir EN 81-50:2020 atitinka Įgyvendinimo sprendime C(2016) 5884 pateiktą prašymą;
                  
               
                     (5)
                  
                  
                     darnieji standartai EN 81-20:2020 ir EN 81-50:2020 atitinka reglamentuojamus esminius sveikatos ir saugos reikalavimus, nustatytus Direktyvoje 2014/33/ES. Todėl tų standartų nuorodas tikslinga paskelbti Europos Sąjungos oficialiajame leidinyje;
                  
               
                     (6)
                  
                  
                     darniaisiais standartais EN 81-20:2020 ir EN 81-50:2020 pakeičiami darnieji standartai EN 81-20:2014 ir EN 81-50:2014. Todėl būtina panaikinti standartų EN ISO 81-20:2014 ir EN ISO 81-50:2014 nuorodas Europos Sąjungos oficialiajame leidinyje;
                  
               
                     (7)
                  
                  
                     siekiant gamintojams suteikti pakankamai laiko pasirengti taikyti darniuosius standartus EN 81-20:2020 ir EN 81-50:2020, būtina atidėti darniųjų standartų EN 81-20:2014 ir EN 81-50:2014 nuorodų panaikinimą;
                  
               
                     (8)
                  
                  
                     siekiant aiškumo ir teisinio tikrumo, išsamus darniųjų standartų, parengtų siekiant užtikrinti Direktyvos 2014/33/ES įgyvendinimą ir atitinkančių esminius juose reglamentuojamus reikalavimus, nuorodų sąrašas turėtų būti paskelbtas vienu teisės aktu. Todėl kitos Komunikate 2016/C 293/05 paskelbtos darniųjų standartų nuorodos taip pat turėtų būti įtrauktos į šį sprendimą. Taigi tas komunikatas turėtų būti panaikintas šio sprendimo įsigaliojimo dieną. Tačiau jis turėtų būti toliau taikomas darniųjų standartų EN 81-20:2014 ir EN 81-50:2014 nuorodoms, atsižvelgiant į tai, kad šių nuorodų panaikinimą būtina atidėti;
                  
               
                     (9)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Šio sprendimo I priede išvardytos liftų ir liftų saugos komponentų darniųjų standartų, parengtų įgyvendinant Direktyvą 2014/33/ES, nuorodos skelbiamos Europos Sąjungos oficialiajame leidinyje.
         
         
            2 straipsnis
            Komunikatas 2016/C 293/64 panaikinamas. Jis toliau taikomas šio sprendimo II priede išvardytų darniųjų standartų nuorodoms iki 2022 m. liepos 27 d.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2021 m. sausio 26 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2014 m. vasario 26 d. Europos Parlamento ir Tarybos direktyva 2014/33/ES dėl valstybių narių įstatymų, susijusių su liftais ir liftų saugos įtaisais, suderinimo (OL L 96, 2014 3 29, p. 251).
         
            (3)  2016 m. rugsėjo 21 d. Komisijos įgyvendinimo sprendimas C(2016) 5884 dėl standartizacijos prašymo Europos standartizacijos komitetui dėl liftų ir liftų saugos įtaisų, kuriuo remiama Europos Parlamento ir Tarybos direktyva 2014/33/ES.
         
            (4)  2006 m. gegužės 17 d. Europos Parlamento ir Tarybos direktyva 2006/42/EB dėl mašinų, iš dalies keičianti Direktyvą 95/16/EB (OL L 157, 2006 6 9, p. 24).
         
            (5)  Komisijos komunikatas, parengtas įgyvendinant Europos Parlamento ir Tarybos direktyva 2014/33/ES dėl valstybių narių įstatymų, susijusių su liftais ir liftų saugos įtaisais, suderinimo (OL C 293, 2016 8 12, p. 64).
      
      
         
            I PRIEDAS
            
                        
                           Nr.
                        
                     
                     
                        
                           Standarto nuoroda
                        
                     
                  
                        1.
                     
                     
                        EN 81-20:2020
                        Liftų konstravimo ir įrengimo saugos taisyklės. Keleiviniai ir krovininiai liftai. 20 dalis. Keleiviniai ir krovininiai-keleiviniai liftai
                     
                  
                        2.
                     
                     
                        EN 81-21:2009+A1:2012
                        Liftų konstravimo ir įrengimo saugos taisyklės. Keleiviniai ir krovininiai liftai. 21 dalis. Nauji keleiviniai ir krovininiai-keleiviniai liftai, įrengti eksploatuojamuose pastatuose
                     
                  
                        3.
                     
                     
                        EN 81-22:2014
                        Liftų konstravimo ir įrengimo saugos taisyklės. Keleiviniai ir krovininiai liftai. 22 dalis. Nuožulnieji elektriniai liftai
                     
                  
                        4.
                     
                     
                        EN 81-28:2003
                        Liftų konstravimo ir įrengimo saugos taisyklės. Keleiviniai ir krovininiai liftai. 28 dalis. Keleivinių ir krovininių-keleivinių liftų nuotolinė pavojaus signalizacija
                     
                  
                        5.
                     
                     
                        EN 81-50:2020
                        Liftų konstravimo ir įrengimo saugos taisyklės. Tyrimai ir bandymai. 50 dalis. Lifto komponentų projektavimo taisyklės, skaičiavimai, tyrimai ir bandymai
                     
                  
                        6.
                     
                     
                        EN 81-58:2003
                        Liftų projektavimo ir įrengimo saugos taisyklės. Tikrinimas ir bandymai. 58 dalis. Lifto aikštelės durų atsparumo ugniai bandymas
                     
                  
                        7.
                     
                     
                        EN 81-70:2003
                        Liftų projektavimo ir įrengimo saugos taisyklės. Specialus keleivinių liftų ir krovininių-keleivinių liftų naudojimas. 70 dalis. Liftų prieinamumas asmenims, įskaitant neįgalius asmenis
                        EN 81-70:2003/A1:2004
                     
                  
                        8.
                     
                     
                        EN 81-71:2005+A1:2006
                        Liftų projektavimo ir įrengimo saugos taisyklės. Specialus keleivinių ir krovininių-keleivinių liftų pritaikymas. 71 dalis. Liftai su apsauga nuo vandalizmo
                     
                  
                        9.
                     
                     
                        EN 81-72:2015
                        Liftų konstravimo ir įrengimo saugos taisyklės. Specialusis keleivinių ir krovininių-keleivinių liftų pritaikymas. 72 dalis. Ugniagesių liftai
                     
                  
                        10.
                     
                     
                        EN 81-73:2016
                        Liftų konstravimo ir įrengimo saugos taisyklės. Specialusis keleivinių ir krovininių-keleivinių liftų pritaikymas. 73 dalis. Liftų veikimas gaisro atveju
                     
                  
                        11.
                     
                     
                        EN 81-77:2013
                        Liftų konstravimo ir įrengimo saugos taisyklės. Specialusis keleivinių ir krovininių-keleivinių liftų pritaikymas. 77 dalis. Liftai, veikiami seisminių sąlygų
                     
                  
                        12.
                     
                     
                        EN 12016:2013
                        Elektromagnetinis suderinamumas. Liftams, eskalatoriams ir judamiesiems takams skirtų gaminių šeimos standartas. Atsparumas trukdžiams
                     
                  
                        13.
                     
                     
                        EN 12385-3:2004+A1:2008
                        Plieniniai vielos lynai. Sauga. 3 dalis. Naudojimo informacija ir techninė priežiūra
                     
                  
                        14.
                     
                     
                        EN 12385-5:2002
                        Plieniniai vielos lynai. Sauga. 5 dalis. Suvytieji liftų lynai
                        EN 12385-5:2002/AC:2005
                     
                  
                        15.
                     
                     
                        EN 13015:2001+A1:2008
                        Liftų ir eskalatorių techninė priežiūra. Techninės priežiūros instrukcijų rengimo taisyklės
                     
                  
                        16.
                     
                     
                        EN 13411-7:2006+A1:2008
                        Plieninių vielinių lynų antgaliai. Sauga. 7 dalis. Simetrinis pleištinis lizdinis antgalis
                     
                  
      
      
         
            II PRIEDAS
            
                        
                           Nr.
                        
                     
                     
                        
                           Standarto nuoroda
                        
                     
                  
                        1.
                     
                     
                        EN 81-20:2014
                        Liftų konstravimo ir įrengimo saugos taisyklės. Keleiviniai ir krovininiai liftai. 20 dalis. Keleiviniai ir krovininiai-keleiviniai liftai
                     
                  
                        2.
                     
                     
                        EN 81-50:2014
                        Liftų konstravimo ir įrengimo saugos taisyklės. Tyrimai ir bandymai. 50 dalis. Lifto komponentų projektavimo taisyklės, skaičiavimai, tyrimai ir bandymai